# Aleix I Comnè

### De Viquipèdia

Aleix I Comnè (Ἄλεξις , o Ἀλέξιος Κομνηνός) fou emperador bizantí o de Constantinoble del 1081 al 1118.

Va néixer vers el 1048 i fou fill de Joan Comnè i nebot d' Isaac I Comnè. Va rebre esmerada educació sota vigilància de la seva mare Anna Comnè.

Va acompanyar a Romà IV Diògenes a la guerra contra els seljúcides d'Alp Arslan i fou present a la Batalla de Manzikert el 1071, on l'emperador fou fet presoner.

Després Aleix, juntament amb son germà gran Isaac, van donar suport a Miguel VII Ducas, que li va encarregar lluitar contra rebels de l'Àsia Menor encàrrec que va complir força bé. Després va donar suport a l'emperador davant la revolta de Nicèfor Botaniates, però quan aquest ja estava a punt de guanyar es va posar al seu costat, i poc després Nicèfor fou proclamat emperador (1078). Contra el nou emperador es va alçar Nicèfor Bryennius a l'Epir, i alguns altres, però a tots els va derrotar Aleix i Nicèfor III li va donar el títol de " Sebastos".

En aquell moment era el general més poderós de l'imperi però pel seu prestigi era considerat perillós per l'emperador, que el va cridar a Constantinoble i va intentar fer-lo desaparèixer de la política però Aleix va saber fer front a l'intent amb astúcia; finalment l'emperador va ordenar cegar-lo. Aleix, assabentat, es va escapar cap al campament de l'exèrcit del Danubi on les tropes el van proclamar emperador. Va rebre el suport del seu germà gran Isaac Comnè i junts van marxar contra la capital a la que van entrar per una estratagema, i van deposar a l'emperador Nicèfor, essent proclamat al seu lloc (1081).

Mentre Malik-Shah, fill d'Alp-Arslan, s'havia apoderat de quasi tota l'Àsia Menor que havia cedit al seu cosí Soliman; els búlgars amenaçaven Tràcia i Robert Guiscard havia creuat la mar Adriàtica i assetjava Durazzo. Aleix va actuar enèrgicament, va fer la pau amb els seljúcides als que va cedir l'Àsia Menor, es va aliar a Venècia i a l'emperador Enric IV, i va vendre l'or de les esglésies per pagar als soldats. La lluita conra els normands fou sagnant però la fam, les malalties i el perill que suposava Enric IV van obligar als normands a sortir de l'Epir el 1084.

Els seljúcides van trencar la pau i van assetjar Constantinoble amb una flota construïda per presoners grecs. Aleix va demanar l'auxili dels sobirans europeus. Fou llavors quant es va proclamar la Primera Croada i els primers croats van arribar a Constantinoble el 1096 sota direcció de Pere l'eremita, però eren més una banda d'esparracats que un exercit, i Aleix els va enviar a Àsia Menor on foren massacrats pels seljúcides.

Poc després va arribar l'exèrcit croat dirigit per Godofred de Bouillon (1097). Aleix va negociar amb els croats i va acordar que les províncies que foren conquerides a l'Àsia serien pels croats en féu de l'Imperi i les que havien estat conquerides darrerament pels turcs serien retornades a l'Imperi. Aleix assistiria als croats amb el seu exercit (cosa que, si és que tenia intenció de fer, no va poder degut a l'estat dels afers interns). Finalment només un cos escollit però reduït de bizantins va acompanyar als croats. Aquestos van recuperar Nicea, Quios, Rodes, Esmirna, Efes, Sardes, i la resta de l'Àsia Menor occidental. Tars i Malmistra foren també retornats a l'Imperi i els prínceps d'Antioquia es van reconèixer vassalls de l'Emperador.

En els següents anys, amb les fronteres tranquil·les, Aleix es va ocupar d'afers religiosos.

Va morir el 1118 als 70 anys i el va succeir el seu fill Joan II Comnè (Kalo-Joannes).

Aleix va escriure una obra titulada Λογαρικὴ; també es conserven alguns edictes. La seva vida fou narrada per la seva filla Anna Comnè en la seva "Alexias" que és la principal font per la vida de l'emperador.

Obtingut de "http://ca.wikipedia.org../../../a/l/e/Aleix_I_Comn%C3%A8_ae67.html"

Categoria: Emperadors bizantins

##### Views

- Article
- Discussió
- Revisió actual

##### Cerca

##### En altres llengües

- Беларуская
- Български
- Česky
- Deutsch
- Ελληνικά
- English
- Español
- Suomi
- Français
- Galego
- עברית
- Magyar
- Italiano
- 日本語
- 한국어
- Nederlands
- Polski
- Português
- Русский
- Srpskohrvatski / Српскохрватски
- Српски / Srpski
- Svenska
- Українська
- 中文